ai4bharat/Pralekha huggingface dataset:
کامرس اور صنعت کی وزارتہ
تملناڈو سے فائبر اور پروٹین سے مالامال چاول ’ولیج رائس‘ کو گھانا اور یمن کوبرآمد کیا گیا
21-2020 میں غیرباسمتی چاول کی برآمدات میں 146 فیصد کی بھاری بڑھوتری درج کی گئی
نئی دہلی:29مئی،2021۔بھارت کے غیرباسمتی چاول کی برآمدات کو بڑی حوصلہ افزائی کرتے ہوئےایک اسٹارٹ اپ اودے ایگرو فارم نے آج تملناڈو کے تنجاور ضلع کے کمبھ کونم سے پیٹینٹ والے ’ولیج رائس‘ کی 4.5 میٹرک ٹن کی دو کھیپ بھیجی گئی ۔ اس چاول کو فصائی اور سمندری راستے سےآج گھانا اور یمن کو برآمد کیا گیا۔
پروٹین،فائبر اور کئی معدنیات سے مالامال ’ولیج رائس‘ کو براہ راست تنجاور کے کسانوں سے خریدا گیا، جسے تملناڈو کے چاول کے کٹورے کے طور پر بھی جانا جاتا ہے، اپیڈا سے امداد یافتہ اودے ایگرو فارم کی آنے والے مہینوں میں بڑے پیمانے پر ’ولیج رائس‘ کی برآمدات کا منصوبہ ہے۔
21-2020 کے دوران غیرباسمتی چاول کی برآمدات میں بھاری اضافہ دیکھنے کو ملا ہے۔ اپریل-مارچ 2021کے دوران 35448 کروڑ روپئے  کے غیرباسمتی چاول کوبرآمد کیا گیا جبکہ اپریل –مارچ 2020 میں 14400 کروڑ روپئے  کی برآمدات ہوئی تھی۔ اس طرح 21-2020 میں غیرباسمتی چاول کی برآمدات میں روپئے میں146 فیصد اور ڈالر میں 137فیصد کا اضافہ درج کیا گیا۔
اس مہینے کی شروعات میں پارادیپ انٹرنیشنل کارگو ٹرمنل، اڈیشہ سے ویتنام کیلئے چاول کی ایک کھیپ کو برآمد کیا گیا تھا۔ حال کے برسوں میں یہ پہلی بار تھا جب پارادیپ بندرگاہ سے غیرباسمتی چاول کو برآمد کیا گیا تھا۔
مارچ 2021 میں آسام سے لال چاول کی پہلی کھیپ امریکہ کو برآمد کیا گیا تھا،آئرن کے لحاظ سے مالامال لال چاول آسام کی برہمپتر گھاٹی میں پیدا ہوتا جس میں کسی کیمیاوی کھاد کااستعمال نہیں کیاجاتا ہے۔ چاول کی اس قسم کی ’باؤ دھان‘ کہا جاتا ہے جو آسامی کھانے کا ایک لازمی حصہ ہے۔
کاکی ناڈا، وشاکھاپٹنم، چنئی، مندرا اور کرشنا پٹنم جیسے بھارت کے کئی بندرگاہوں سے افریقہ اور ایشیائی ملکوں کو غیرباسمتی چاول کی برآمدات ہوئی ہے۔ پارادیپ جلد ہی چاول برآمد کرنے والے ملک کے اہم بندرگاہوں کے طور پر اُبھرے گا۔
چاول کی برآمدات میں بھاری اضافہ ایسے دور میں ہوا ہے جب عالمی سطح پر کووڈ -19 وبا کے دوران کئی اشیاء کی سپلائی میں رکاوٹ پیدا ہوئی ہے۔ چاول کی برآمدات بڑھانے کا سہرا سرکار کو جاتا ہے جس نے کووڈ-19 سے متعلق حفاظتی پروٹوکول کا دھیان رکھتے ہوئے چاول کی برآمد ات کو یقینی بنانے کیلئے ضروری اقدامات کیے ہیں۔
اپیڈا دنیا میں بھارت کے غیرباسمتی چاول کی برآمدات کے امکانات کو فروغ دینےکیلئے کسانوں، صنعتکاوں ، برآمدکاروں اور درآمد کاروں جیسے مختلف اسٹیک ہولڈرس کے ساتھ ملکر کام کررہی ہے۔
اپیڈا نے ویلو چین میں مختلف اسٹیک ہولڈرس کے ساتھ اشتراک کے ذریعے چاول کی برآمدات کو بڑھاوا دیا ہے۔ سرکار نے اپیڈا کی رہنمائی میں چاول برآمدات فروغ فورم  کا قیام کیا ہے۔ آر ای پی ایف میں صنعت ، برآمدکاروں، اپیڈا ، وزارت تجارت کے افسران اور مغربی بنگال،اترپردیش، پنجاب، ہریانہ، تلنگانہ، آندھراپردیش، آّسام ، چھتیس گڑھ اور اڈیشہ سمیت اہم چاول پیدا وار کرنے والی ریاستوں کے زرعی ڈائرکٹروں کو نمائندگی دی گئی ہے۔
ش ح۔م ع۔ ع ن
U NO:4964
(Visitor Counter : 114
وزارت دفاع
نیوی چلڈرن اسکول  کی طالبہ جنوبی امریکہ کی ماؤنٹ اکونکاگوا چوٹی سر کرنے والی سب سے کم عمر لڑکی
نئی دلّی، 10 جنوری / نیوی چلڈرن اسکول  ممبئی کے ساتویں جماعت کی طالبہ کامیہ کارتکیئن جنوبی امریکہ کی سب سے اونچی چوٹی ماؤنٹ اکونکاگوا سر کر نے والی اور ایشیا سے باہر سر کرنے والی دنیا کی سب سے کم عمر لڑکی بن گئی ہے۔
اس نے یکم فروری، 2020 کو 6962 میٹر اونچی چوٹی سر کی اور بھارتی ترنگا پرچم لہرایا۔ برسوں کی جسمانی اور ذہنی تیاری کے ساتھ ساتھ ایڈونچر اسپورٹس میں با قاعدہ شرکت نے اس کے کردار کو وہ مضبوطی عطا کی، جس کے باعث اس کم سن طالبہ کو انتظامی رکاوٹیں عبور کرنے اور انتہائی اونچائی کے حالات کا مقابلہ کرنے میں مدد ملی۔
۔۔۔۔۔۔
U. 656ٰ
(Visitor Counter : 56
کامرس اور صنعت کی وزارتہ
ایپیڈانے زرعی برآمدات کے امکانات میں اضافہ اور مضبوطی کےلئے نیپال کے ساتھ ورچوئل طریقے سے خریدار-فروشندہ میٹنگ کا انعقاد کیا
نیپال میں بھارت کی زرعی اور ڈبہ بند غذائی مصنوعات کی درآمدات کو مضبوط کرنے کے مقصد سے ایپیڈا نے کٹھمنڈو میں واقع ہندوستانی سفارت خانہ کے ساتھ مل کر ورچوئل طریقے سے ایک خریدار-فروشندہ میٹنگکا انعقاد کیا۔
اس بی ایس ایم کا انعقاد کل یعنی 23 مارچ 2021ء کو کیاگیا، جہاں بھارت اور نیپال کے افسران ااور تجارتی نمائندے جیسے اہم وابستگان زراعت اور اس سے منسلک شعبے میں اسٹریٹیجک تعاون پر غورو فکر کرنے کے لئے ایک مشترکہ پلیٹ فارم پر جمع ہوئے۔
نیپال کے ساتھ کیاگیا یہ بی ایس ایم ایپیڈا کے ذریعے گزشتہ چند مہینوں میں منعقد کی گئی اس قسم کی ورچوئل میٹنگ کے سلسلہ کی 17ویں کڑی ہے۔اس بی ایس ایم کا بنیادی مقصد زراعت اور متعلقہ شعبوں میں برآمد کاروں اور درآمد کاروں کو جوڑنے کےلئے ایک پلیٹ فارم مہیا کرنے کے کام میں دلچسپی رکھنے والے تمام امکانی ممالک کو متحد کرنا ہے۔
ایپیڈا کٹھمنڈو میں واقع ہندوستانی سفارت خانوں، نیپال کی زراعت اور مویشیوں کی ترقی کی وزارت اور نیپال چیمبر آف کامرس کے اہل کار اور دیگر وابستگان نے اس ورچوئل میٹنگ میں شرکت کی۔بھارت کے برآمد کاروں اور نیپال کے درآمدکاروں نے اس بی ایس ایم کے دوران ایک دوسرے کے ساتھ صلاح و مشورہ کیا۔
کووڈ-19 وبائی مرض کے بعد سے بھارت اور پڑوسی تاجر شراکت داروں کےلئے مختلف ممالک کے ساتھ معاہدہ کے نئے مواقع پیدا کرنے پر توجہ مرکوز کی گئی تھی۔ دونوں ممالک کے درمیان طویل مدتی تعاون کے مد نظر بھارت نے کووڈ-19 کی مشکل گھڑی کے دوران نیپال کو خوراک اور غذائیت سے متعلق مصنوعات کی سپلائی کویقینی بنانا جاری رکھا۔
20-2019ء میں نیپال کے ساتھ بھارت کی کل تجارت 7.87بلین امریکی ڈالر کی تھی۔نیپال کو ایپیڈا کی مصنوعات کی برآمدات 670.6 ملین امریکی ڈالر کی تھی۔
20-2019ء کے دوران بھارت کے ذریعے برآمد کی جانے والی اہم اشیاء میں غیر باسمتی چاول، اناج سے بنی اشیاء، مختلف قسم کے تیار شدہ مال، مکئی اور مونگ پھلی وغیرہ شامل تھی۔اسی مدت کے دوران نیپال سے بھارت میں درآمد کی جانے والی زرعی مصنوعات میں ڈبہ بند اشیاء ، اناج سے بنی مصنوعات، ڈبہ بند پھل اور رس، الکحل والی مشروبات اور ڈبہ بند سبزیاں وغیرہ شامل تھیں۔
صحت اور خاندانی بہبود کی وزارت
بھارت میں یومیہ ٹسٹ میں غیرمعمولی اضافہ
گزشتہ 24 گھنٹوں کے دوران 11.7 لاکھ سے زیادہ کووڈ ٹسٹ کیے گئے
اب تک مجموعی طور پر 4.5 کروڑ سے زیادہ ٹسٹ کیے جاچکے ہیں
نئی دلّی ، 3 ستمبر 2020 / گزشتہ دو دنوں سے یومیہ 10 لاکھ سے زیادہ ٹسٹ کرنے کے عمل کو جاری رکھتے ہوئے بھارت نے یومیہ جانچ کے معاملے میں غیرمعمولی اضافہ درج کیا ہے۔
گزشتہ 24 گھنٹوں کے دوران 11.7 لاکھ  ٹسٹ کیے گئے۔ اس حصولیابی کی بدولت اب تک ٹسٹ کی مجموعی تعداد 4.5 کروڑ  سے زیادہ ہوگئی ہے۔
اس سے ملک میں کووڈ-19 کے یومیہ ٹسٹ میں غیرمعمولی اضافے کا اظہار ہوتا ہے۔جہاں 30 جنوری کو روزانہ محض 10 ٹسٹ ہی ہوپاتے تھے۔ آج ٹسٹ کا یومیہ اوسط 11 لاکھ یومیہ سے زیادہ ہے۔
بھارت میں یومیہ ہونے والے ٹسٹ کی تعداد دنیا میں سب سے زیادہ ٹسٹ کی تعداد میں سے ایک ہے۔ اس بڑے پیمانے پر مختلف علاقوں میں مسلسل ٹسٹ کی وجہ سے روزانہ مرض کی ابتدا ہی میں تشخیص میں مدد ملتی ہے اور اس کی وجہ سے مریضوں کو الگ کرنے اور موثر طریقے سے انہیں داخل اسپتال کرنے میں مدد ملتی ہے۔ اس سے شرح اموات میں بھی کمی آتی ہے۔ زیادہ بڑی تعداد میں ٹسٹ کا نتیجہ پازیٹیو شرح کو بھی کم کرنے کی شکل میں برآمد ہوتا ہے۔
ٹسٹنگ کے عمل میں یہ زبردست اضافہ غالباً ملک بھر میں ٹسٹنگ لیب کے مساوی اور تیز تر توسیع کے سبب ممکن ہوا ہے۔ آج ملک میں 1623 لیب ہیں، جن میں سے 1022 لیب سرکاری شعبے کے اور 601 لیب پرائیویٹ شعبے کے ہیں، جن کی تفصیل حسب ذیل ہے:
- ریئل ٹائم آر ٹی پی سی آر پر مبنی ٹسٹنگ لیبس : 823 
- ٹرو نیٹ پر مبنی ٹسٹنگ لیبس : 678 
- سی بی این اے اے ٹی پر مبنی ٹسٹنگ لیبس : 122 
اس کے علاوہ 5 مقامات پر کوباس 6800/8800 سمیت جدید ترین ہائی تھرو پٹ مشینیں نصب کی گئی ہیں۔ یہ مقامات ہیں: آئی سی ایم آر-راجندر میموریل ریسرچ انسٹی ٹیوٹ آف میڈیکل سائنسز، پٹنہ، آئی سی ایم آر-راجندر میموریل ریسرچ انسٹی ٹیوٹ فار کولرا اینڈ اینٹیرک ڈیزیز، کولکاتا، نیشنل سینٹر فار ڈیزیز کنٹرول ، دہلی، آئی سی ایم آر-نیشنل انسٹی ٹیوٹ فار ریسرچ ان ری پروڈکٹیو ہیلتھ، ممبئی اور آئی سی ایم آر-نیشنل انسٹی ٹیوٹ فار کینسر پریونشن اینڈ ریسرچ ، نوئیڈا ہیں۔ یہ سب کم از کم انسانی مداخلت کے ساتھ یومیہ تقریباً ایک ہزار نمونوں کی جانچ کرسکتے ہیں۔
ٹسٹنگ کی صلاحیت میں دھیرے دھیرے اضافہ کیا گیا ہے۔ پہلے مرحلے میں آرٹی-پی سی آر گولڈ اسٹینڈرڈ ٹسٹ ہوا کرتا تھا۔ جس میں بڑے شہروں / شہری علاقوں کا احاطہ کیا گیا تھا۔ اس کے بعد دوسرے مرحلے میں ضلع کی سطح پر مولیکیولر جانچ کا دور آیا۔ تیسرے مرحلے میں کنٹینمٹ زونس اور اسپتال میں ہونے والے ٹسٹ میں اینٹیجن ٹسٹ کی سفارش کی گئی ہے، جہا ں پر مولیکیولر ٹسٹ دستیاب نہیں ہیں۔
کووڈ - 19 سے متعلق تکنیکی امور ، رہنما خطوط اور مشاورت کے بارے میں تمام مصدقہ جانکاری اور تازہ معلومات کے لئے https://www.mohfw.gov.in/ اور @MoHFW_INDIA پر رجوع کریں ۔
کووڈ – 19 سے متعلق تکنیکی سوالوں کو ای میل technicalquery.covid19[at]gov[dot]in اور دیگر سوالوں کو ncov2019[at]gov[dot]in اور @CovidIndiaSeva پر بھیجا جا سکتا ہے ۔
کووڈ – 19 سے متعلق کسی بھی سوال کے لئے صحت اور خاندانی بہبود کی وزارت کے ہیلپ لائن نمبر +91-11-23978046 اور 1075  پر رجو کریں ۔
ریاستوں / یو ٹی کی کووڈ – 19 سے متعلق ہیلپ لائن نمبروں کی فہرست https://www.mohfw.gov.in/pdf/coronvavirushelplinenumber.pdf پر دستیاب ہے ۔
۔۔۔۔۔۔۔۔۔۔۔۔۔۔


U.NO. 5051
(
وزیراعظم کا دفتر
وزیر اعظم نے موربی میں جائزہ اجلاس کی صدارت کی
افسران نے وزیر اعظم کو راحت کے کاموں اور متاثرہ افراد کو فراہم کی جانے والی امداد کے بارے میں آگاہ کیا
حکام کو متاثرہ خاندانوں کے ساتھ رابطے میں رہنا چاہیے اور اس بات کو یقینی بنانا چاہیے کہ انھیں ہر ممکن مدد حاصل ہو: وزیر اعظم
وقت کا تقاضا ہے کہ ایک تفصیلی اور وسیع انکوائری کی جائے جو اس حادثے سے متعلق تمام پہلوؤں کی نشاندہی کرے: وزیر اعظم
وزیر اعظم نے کہا کہ انکوائری سے حاصل ہونے والی اہم معلومات کو جلد از جلد لاگو کیا جانا چاہیے
وزیر اعظم جناب نریندر مودی نے موربی، گجرات میں ایک میٹنگ کی صدارت کی جس میں وہاں پیش آنے والے افسوسناک پل حادثے کے تناظر میں صورتحال کا جائزہ لیا گیا۔
وزیر اعظم نے کہا کہ حکام متاثرہ خاندانوں کے ساتھ رابطے میں رہیں اور اس المناک گھڑی میں ان کی ہر ممکن مدد کو یقینی بنائیں۔
افسران نے وزیر اعظم کو راحت کے کاموں اور متاثرہ افراد کو فراہم کی جانے والی امداد کے بارے میں آگاہ کیا۔
وزیر اعظم نے کہا کہ وقت کا تقاضا ہے کہ ایک تفصیلی اور وسیع انکوائری کی جائے جو اس حادثے سے متعلق تمام پہلوؤں کی نشاندہی کرے۔ انھوں نے یہ بھی کہا کہ انکوائری سے حاصل ہونے والی اہم معلومات کو جلد از جلد لاگو کیا جانا چاہیے۔
جائزہ میٹنگ میں سی ایم بھوپیندر بھائی پٹیل، وزیر داخلہ ہرش سنگھاوی، گجرات حکومت کے وزیر برجیش میرجا، گجرات کے چیف سکریٹری، ریاستی ڈی جی پی، مقامی کلکٹر، ایس پی، انسپکٹر جنرل آف پولیس، ایم ایل اے اور ایم پی اور دیگر افسران موجود تھے۔
اس سے پہلے موربی پہنچنے پر وزیر اعظم نے پل حادثے کی جگہ کا دورہ کیا۔ وہ مقامی ہسپتال گئے جہاں زخمی صحت یاب ہو رہے ہیں۔ انھوں نے بچاؤ اور امدادی کاموں میں شامل افراد سے بھی بات چیت کی اور ان کے حوصلے کو سراہا۔
وزیراعظم کا دفتر
وزیر اعظم نے معروف اداکارہ سلوچنا کے انتقال پر تعزیت کا اظہار کیا
وزیراعظم جناب نریندر مودی نے معروف اداکارہ سلوچنا کے انتقال پر گہرے رنج وغم کا اظہار کیا ہے اور کہا کہ ان کی فلمی وراثت ،ان کی ادارکاری کے ذریعہ زندہ رہے گی۔
وزیراعظم نے ٹویٹ کیا :
‘‘سلوچنا جی کے انتقال سے ہندوستانی سنیما کی دنیا میں ایک بڑا خلاء پیدا ہوگیا ہے۔ ان کی ناقابل فراموش اداکاری نے ہماری ثقافت کو تقویت بخشی ہے اور انہیں کئی نسلوں کے شائقین پسند کرتے رہے ہیں۔ان کی فلمی وراثت ان کے کرداروں کے ذریعہ زندہ رہے گی۔ ان کے کنبے کو تعزیت ۔ اوم شانتی ۔’’
صحت اور خاندانی بہبود کی وزارت
صحت کے مرکزی سکریٹری نے بھارت میں صحت مند دل کے لیے لوگوں کی تحریک کو تیز کرنے کے لیے دل کے عالمی دن پر ویبینار کی صدارت کی
جناب سدھانش پنت نے ڈاکٹروں پر زور دیا کہ وہ صحت کی سہولیات میں آنے والے مریضوں پر زیادہ توجہ دیں اور دل کی بیماریوں
کے مریضوں کے لیے طرز زندگی میں تبدیلی کے لیے ان کی حوصلہ افزائی کریں
مرکزی صحت سکریٹری جناب سدھانش پنت نے میڈیکل افسروں کے لیے ایک ویبینار کی صدارت کی ، جس کا اہتمام صحت اور خاندانی بہبود کی وزارت کی جانب سے دل کے عالمی دن کے موقع پر کیا گیا تھا۔ ویبینار کا مقصد بھارت میں صحت مند دل کے لیے لوگوں کی تحریک کو تیز کرنا تھا۔ ویبینار میں صحت عامہ کے ماہرین کے ساتھ میڈیکل کمیونٹی اور کارڈیالوجی کے شعبے سے تعلق رکھنے والے ماہرین نے شرکت کی۔ اس ویبینار میں چھ ہزار سے زائد میڈیکل افسران نے شرکت کی جو دراصل ملک بھر کے مختلف طبی مراکز میں تعینات ہیں۔
سب سے پہلے مرکزی صحت سکریٹری جناب سدھانش پنت نے غیر متعدی بیماریوں کی روک تھام اور کنٹرول کے لیے قومی پروگرام کی خدمات کو وسعت دینے پر زور دیا۔ انھوں نے ڈاکٹروں پر بھی زور دیا کہ وہ صحت کی سہولیات میں آنے والے مریضوں پر زیادہ توجہ دیں اور دل کے امراض کے مریضوں کے لیے طرز زندگی میں تبدیلی کے لیے ان کی حوصلہ افزائی کریں۔ انھوں نے صحت کی پالیسی کو علاج معالجے سے روک تھام اور حوصلہ افزا صحت کی طرف منتقل کرنے پر بھی زور دیا ، جہاں بیماریوں کے واقعات کی روک تھام پر زیادہ توجہ دی جاتی ہے۔
نیشنل ہیلتھ مشن کے ایڈیشنل سکریٹری اور مشن ڈائرکٹر محترمہ ایل ایس چانگسن نے پروگرام کے وسیع تناظر اور خدمات کو ذیلی مرکز کی سطح تک بڑھانے کے وژن پر تبادلہ خیال کیا جو اب غیر متعدی بیماریوں  کو پورا کرنے کے لیے صحت اور تندرستی مرکز  کے نام سے جانا جاتا ہے۔
جوائنٹ سکریٹری جناب وشال چوہان نے نیشنل ہیلتھ مشن کے تحت بھارت کے موجودہ پرائمری ہیلتھ کیئر سسٹم کے اندر ’انڈیا ہائپر ٹینشن کنٹرول انیشی ایٹو‘پر روشنی ڈالی، جس نے 2022 میں اپنی شاندار کارکردگی کے لیے اقوام متحدہ کا باوقار ایوارڈ جیتا ہے۔ یہ ایوارڈ غیر متعدی بیماریوں  کی روک تھام اور کنٹرول کے لیے بھارت کے غیر معمولی عزم اور اقدامات کو تسلیم کرتا ہے اور  مربوط لوگوں پر مرکوز بنیادی دیکھ بھال فراہم کرتا ہے۔ پہلے یہ پہل 154 اضلاع میں نافذ کی گئی تھی اور اب اسے 300اضلاع تک توسیع دی گئی ہے اور آہستہ آہستہ پورے ملک میں نافذ کیا جائے گا۔ انھوں نے پروگرام کو بہتر طریقے سے نافذ کرنے اور بہتر نتائج حاصل کرنے کے لیے معیاری علاج پروٹوکول رکھنے پر بھی زور دیا۔
ایمس، نئی دہلی کے شعبہ کارڈیالوجی کے سربراہ اور محکمہ صحت ریسرچ کے سابق سکریٹری اور آئی سی ایم آر کے ڈائریکٹر جنرل ڈاکٹر بلرام بھروگا نے اس بات پر زور دیا کہ ہائی بلڈ پریشر کے مریضوں کی اسکریننگ کنٹرول کی کلید ہے۔ بھارت میں ہر چار میں سے ایک بالغ شخص ہائی بلڈ پریشر کا شکار ہے۔ پرائمری کیئر سسٹم کی سطح پر ہائی بلڈ پریشر پر قابو پانے سے دل کے دورے، فالج اور گردے فیل ہونے کی وجہ سے ہونے والی اموات کو کم کرنے میں مدد ملے گی۔
وزیراعظم کا دفتر
وزیراعظم کا تریپورہ کے 50ویں یوم تاسیس کے موقع پر خطاب
ریاست کے عوام کے اتحاد اور مشترکہ کوششوں کی ستائش کی
‘‘ڈبل انجن والی حکومت کی انتھک کوششوں کی بدولت تریپورہ مواقع کی سرزمین بنتا جا رہا ہے’’
‘‘کنیکٹیویٹی بنیادی ڈھانچے کی تشکیل کے ذریعے، ریاست تیزی سے تجارتی راہداری کا مرکز بن رہی ہے’’
وزیر اعظم جناب نریندر مودی نے ان لوگوں کو خراج تحسین پیش کیا۔ جنہوں نے تریپورہ کے قیام اور ترقی میں اپنا تعاون دیا ہے ۔ انہوں نے مانیکیا خاندان کے دور سے ریاست کے وقار اور خدمات کا اعتراف کیا۔ انہوں نے ریاست کے عوام کے اتحاد اور اجتماعی کوششوں کی تعریف کی۔ وہ آج تریپورہ کے 50ویں یوم تاسیس کے موقع پر اظہار خیال کررہے تھے۔
وزیر اعظم نے بامعنی ترقی کے تین سالوں پر روشنی ڈالی اور کہا کہ تریپورہ ڈبل انجن والی حکومت کی انتھک کوششوں کے تحت مواقع کی سرزمین بن رہا ہے۔ ترقی کے بہت سے اہداف پر ریاست کی بہترین کارکردگی کو اجاگر کرتے ہوئے وزیر اعظم نے کہا کہ کنیکٹیویٹی بنیادی ڈھانچے کی تعمیر کے ذریعے ریاست تیزی سے تجارتی راہداری کا مرکز بن رہی ہے۔ آج سڑکوں کے ساتھ ساتھ ریلویز، ہوائی اور فضائی اورآبی گزرگاہیں بھی تریپورہ کو باقی دنیا سے جوڑ رہی ہیں۔ ڈبل انجن حکومت نے تریپورہ کی دیرینہ مطالبات کو پورا کیا ہے اور بنگلہ دیش میں چٹاگانگ سمندری بندرگاہ تک رسائی حاصل کر لی ہے۔ ریاست کو بنگلہ دیش سے پہلا کارگو 2020 میں اکھوڑہ مربوط چیک پوسٹ کے ذریعے موصول ہوا۔ وزیر اعظم نے مہاراجہ بیر بکرم ہوائی اڈے کی حالیہ توسیع کا بھی ذکر کیا۔
وزیر اعظم نے غریبوں کو پکے مکانات فراہم کرنے اور مکانات کی تعمیر میں نئی ٹیکنالوجی کے استعمال کے سلسلے میں ریاست میں اچھے کام کے بارے میں بات کی۔ یہ لائٹ ہاؤس پروجیکٹس  چھ ریاستوں میں جاری ہیں اور تریپورہ ان میں سے ایک ہے۔ انہوں نے کہا کہ پچھلے تین سالوں کا کام صرف ایک آغاز ہے اور تریپورہ کی حقیقی صلاحیت کا ادراک ہونا ابھی باقی ہے۔ انہوں نے کہا کہ انتظامیہ میں شفافیت سے لے کر بنیادی ڈھانچے کی ترقی تک کے شعبوں میں اقدامات ریاست کو آنے والی دہائیوں کے لیے تیار کریں گے۔ انہوں نے کہا کہ تمام دیہاتوں میں فوائد اور سہولیات جیسی مہمات تریپورہ کے لوگوں کی زندگیوں کو آسان اور بہتر بنائیں گی۔
وزیر اعظم نے کہا کہ جیسے ہی ہندوستان آزادی کے 100 سال پورے کرے گا، تریپورہ بھی ریاست کے قیام کی 75 سال پورے کرے گا۔ وزیر اعظم نے مزید کہا ،‘‘یہ نئی قراردادوں اور نئے مواقع کے لیے ایک بہترین دور ہے’’۔
جل شکتی وزارت
جل جیون مشن کے تحت ساڑھے تین برسوں میں 8.15 کروڑ دیہی گھرانوں کو نل کے پانی کے کنکشن فراہم کیے گئے
جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں بتایا کہ 2024 تک ملک کے ہر دیہی گھرانے کو نلکے کے پانی کے کنکشن کے ذریعہ پینے کے پانی کی یقین دہانی کرانے کے قابل بنانے کے لیے، حکومت ہند ریاستوں کے ساتھ مل کر جل جیون مشن  - ہر گھر جل کو اگست 2019 سے نافذ کر رہی ہے۔ پانی ریاست کا موضوع ہے۔ پانی کی فراہمی کی اسکیموں کی منصوبہ بندی، منظوری، نفاذ اور ان کو چلانے اور برقرار رکھنے کی ذمہ داری ریاستوں کی ہے۔ اگست 2019 میں جل جیون مشن کے اعلان کے وقت، 3.23 کروڑ  دیہی گھرانوں میں نل کے پانی کے کنکشن ہونے کی اطلاع تھی۔ اب تک، جیسا کہ ریاستوں/ مرکز کے زیر انتظام علاقوں کی طرف سے 09.03.2023 کو اطلاع دی گئی ہے،جے جے ایم کے تحت پچھلے ساڑھے تین سالوں میں اضافی 8.15 کروڑ دیہی گھرانوں کو نل کے پانی کے کنکشن فراہم کیے گئے ہیں۔ اس طرح، 09.03.2023 تک، ملک کے 19.42 کروڑ دیہی گھرانوں میں سے، 11.38 کروڑ  سے زیادہ گھرانوں کے گھروں میں نل کے پانی کی فراہمی کی اطلاع ہے۔
پورے ملک میں جے جے ایم کے ہدف کو تیزی سے حاصل کرنے کے لیے، ریاستوں/ مرکز کے زیر انتظام علاقوں کو مشن کی مدت کے اندر کوریج کو یقینی بنانے کے لیے کئی اقدامات کیے گئے ہیں، منجملہ دیگر باتوں کے ریاستوں /مرکز کے زیرانتظام علاقوں کا مشترکہ بحث اور سالانہ ایکشن پلان  کو حتمی شکل دینا۔ عمل آوری کا باقاعدہ جائزہ، صلاحیت کی تعمیر اور علم کے اشتراک کے لیے ورکشاپس/ کانفرنسیں/ ویبینار، تکنیکی مدد فراہم کرنے کے لیے کثیر الشعبہ ٹیم کے فیلڈ وزٹ وغیرہ۔ جے جے ایم کے نفاذ کے لیے ایک تفصیلی آپریشنل گائیڈ لائن؛ دیہی گھرانوں میں پینے کے صاف پانی کی فراہمی کے لیے گرام پنچایتوں اور وی ڈبلیو ایس سیز کے لیے مارگ درشیکا اور آنگن واڑی مراکز، آشرم شالوں اور اسکولوں میں پائپ کے ذریعے پانی کی فراہمی کی خصوصی مہم کے لیے رہنما خطوط ریاستوں/ مرکز کے زیر انتظام علاقوں کے ساتھ شیئر کیے گئے ہیں تاکہ جل جیون مشن کی منصوبہ بندی اور عمل آوری میں آسانی ہو۔ آن لائن نگرانی کے لیے، جے جے ایم -انٹیگریٹڈ مینجمنٹ انفارمیشن سسٹم  اور جے جے ایم -ڈیش بورڈ کو عمل میں لایا گیا ہے۔ پبلک فائنانشیل مینجمنٹ سسٹم  کے ذریعے شفاف آن لائن مالیاتی انتظام کے لیے بھی انتظام کیا گیا ہے۔ کاموں کی بروقت تکمیل کے لیے ریاستوں کو کافی فنڈز بھی فراہم کیے جا رہے ہیں۔
پانی کے دباؤ والے، خشک سالی کے شکار اور صحرائی علاقوں میں پینے کے پانی کے قابل اعتماد ذرائع کا فقدان، زمینی پانی میں جیو جینک آلودگیوں کی موجودگی، ناہموار جغرافیائی خطہ، بکھرے ہوئے دیہی رہائش گاہوں وغیرہ اور خاص طور پر کچھ ریاستوں میں مماثل ریاستی حصہ کی رہائی میں تاخیر خاص طور پر کووڈ۔ 19 وبائی امراض کے بعد، ریاستوں کو مشن کے نفاذ میں درپیش چند مسائل ہیں۔
پانی ریاست کا موضوع ہونے کے ناطے پانی کی فراہمی کی اسکیموں کی منصوبہ بندی کرنے، منظوری دینے، نافذ کرنے اور چلانے اور برقرار رکھنے کا اختیار ریاستوں کے پاس ہے۔ اس طرح، شکایات/اعتراضات وغیرہ کو متعلقہ ریاست/مرکز کے زیرانتظام علاقہ میں دور کیا جاتا ہے۔چنانچہ موصول ہونے والی شکایات متعلقہ ریاستی حکومت کو ضروری کارروائی کے لیے بھیجی جاتی ہیں۔
وزیراعظم کا دفتر
وزیراعظم نے سینٹ فرانسس زیویئر کے ڈے آف فیسٹ کے موقع پر گوا کے عوام کو مبارکباد دی
وزیراعظم جناب نریندر مودی نے سینٹ فرانسس زیویئر کے ڈے آف فیسٹ کے موقع پر گوا کے عوام کو مبارکباد دی۔
ایک ٹوئٹ میں وزیراعظم نے کہا :
’’سینٹ فرانسس زیویئر کے ڈے آف فیسٹ کے موقع پر گوا کی میری بہنوں اور بھائیوں کے لئے نیک خواہشات۔ یہ دن ہمارے معاشرے میں ہم آہنگی اور بھارئی چارے کے جذبے میں مزید اضافہ کرے‘‘۔
۔۔۔۔۔۔۔۔۔۔۔
ش ح۔ا گ ۔ن ا۔
U-13701
(
وزارت خزانہ
حکومت ہند نے  '6.99 فیصد گورنمنٹ سیکیورٹی 2026'،  '7.17 فیصد گورنمنٹ سیکیورٹی 2030'،  '7.41 فیصد گورنمنٹ سیکیورٹی 2036' اور  7.40 فیصد گورنمنٹ سیکیورٹی 2062 فروخت کرنے  کی نیلامی کا اعلان کیا
حکومت ہند نے چار سرکاری سیکیورٹیز کی فروخت  کے لیے نیلامی کا اعلان کیا ہے -  "6.99 فیصد گورنمنٹ سیکیورٹی 2026" ایک مطلع شدہ رقم کے لیے 8,000 کروڑ روپے  برابری قیمت کا استعمال کرتے ہوئے برابری کی بنیاد پر۔ نیلامی کے ذریعے طریقہ کار،  برابری کی قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 7.17 فیصد گورنمنٹ سیکیورٹی 2030 روپے 7,000 کروڑ  کی مطلع شدہ رقم کے لیے  7.41 فیصدیکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 12,000 کروڑ روپے کی نوٹیفائیڈ رقم کے لیے "گورنمنٹ سیکیورٹی 2036" اور  12,000 کروڑ روپے کی نوٹیفائیڈ رقم کے لیے "7.40 فیصد گورنمنٹ سیکیورٹی 2062" اعلان کردہ رقم کو متعدد قیمتوں کے طریقہ کار کا استعمال کرتے ہوئے نیلام کیا جائے گا۔ حکومت ہند کے پاس 2000 کروڑ روپے تک کی اضافی رکنیت برقرار رکھنے کا اختیار ہوگا۔ ریزرو بینک آف انڈیا، ممبئی آفس، فورٹ، ممبئی کی جانب سے 12 مئی 2023  کو نیلامی کا انعقاد کیا جائے گا۔
سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق سیکیورٹیز کی فروخت کی مطلع شدہ رقم کا 5 فیصد تک اہل افراد اور اداروں کو مختص کیا جائے گا۔
نیلامی کے لیے مسابقتی اور غیر مسابقتی دونوں بولیاں 12 مئی 2023 کو ریزرو بینک آف انڈیا کور بینکنگ سلوشن  سسٹم پر الیکٹرانک فارمیٹ میں جمع کرائی جائیں۔ غیر مسابقتی بولیاں صبح 10:30 بجے سے 11:00 بجے کے درمیان اور مسابقتی بولیاں صبح 10:30 سے 11:30 بجے کے درمیان جمع کرائی جائیں۔
نیلامی کے نتائج کا اعلان 12 مئی 2023  کو کیا جائے گا اور کامیاب بولی دہندگان کو ادائیگی 15 مئی 2023  کو کی جائے گی۔
ریزرو بینک آف انڈیا کے ذریعہ جاری کردہ سرکلر نمبر آر بی آئی /2018-19/25 مورخہ 24 جولائی 2018 کے ذریعہ 'سنٹرل گورنمنٹ سیکیورٹیز میں جب جاری کردہ لین دین' سے متعلق رہنما خطوط کے لحاظ سے سیکیورٹیز "When Issued" ٹریڈنگ کے لیے اہل ہوں گی۔
ش ح۔ ش ت۔ج
Uno-4902
(Visitor Counter : 59
وزارت آیوش
پوشن ماہ مناتے ہوئے آیوش پر مبنی تغذیے کے طریق کار اجاگر کیے گیے
نئی دہلی، 10 ستمبر ، 2020 / ستمبر 2020 کے دوران پوشن ماہ مناتے ہوئے روایتی حفظان صحت پر مبنی تغذیے کے طریقۂ کار پوشن ماہ کا ایک لازمی حصہ ہوگا، اس سے کووڈ – 19 کے پروٹوکول پر کاربند رہتے ہوئے پوشن ابھیان کے تحت مختلف سرگرمیوں میں تیزی آئے گی۔
پوشن ابھیان  مجموعی تغذیے کے لیے ایک اسکیم ہے جس کا آغاز انہوں نے 8 مارچ 2018 کو کیا تھا۔ اس پروگرام میں بچوں کی جسمانی نش و نما میں کمی ، تغذیے کی کمی اور پیدائش کے وقت ان کے وزن میں کمی ، لڑکیوں، حاملہ خواتین ، دودھ پلاتی ہوئی ماؤں اور بچوں میں خون کی کمی پر خصوصی توجہ دی گئی ہے۔ بھارت کے سبھی طریقۂ علاج میں کھانے اور خوراک پر زور دیا گیا ہے اور اس موضوع پر کافی باریک معلومات فراہم کی گئی ہے۔ وقت کے ساتھ تجربے شدہ اس معلومات کو سائنسی طور پر اختیار کیا جائے گا تاکہ پوشن ابھیان کی رفتار میں اضافہ کیا جا سکے۔ پوشن ابھیان میں آیوش پر مبنی طریقوں کے لیے جو رول مختص کیا گیا ہے اسے صحت اور خاندانی بہبود کی وزارت ، آیوش کی وزارت ، پنچایتی راج کی وزارت اور خواتین اور بچوں کی ترقی کی وزارت کے سکریٹریز نے سبھی ریاستوں اور مرکز کے زیر انتظام علاقوں کے چیف سکریٹریز کو 07 ستمبر 2020 کو بھیج دیا ہے۔
آیوروید ، سدھا اور یونانی کے دیسی طریقوں کے ماہرین کو اچھے تغذیے اور ضمنی غذا وغیرہ کے بارے میں رہنمائی فراہم کرنے میں تعاون دیا جائے گا۔ آیوش کی وزارت اس کے لیے اقدامات کرے گی اور خصوصی اقدامات میں تعاون دے گی۔
وزارت اس مہینے کے دوران آہار کے موضوع پر توجہ دے گی ، جس کا براہ راست تعلق تغذیے سے ہے اور وہ مقررہ پیغام کے ساتھ عوام سے رابطہ قائم کرے گی۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 5248
(Visitor Counter : 175
آئی ایف ایس سی اتھارٹی
ڈیکن یونیورسٹی ہندوستان میں گفٹ سٹی کے مقام پراپنا بین الاقوامی برانچ کیمپس قائم کرنے والی پہلی غیر ملکی یونیورسٹی بن گئی
ڈیکن یونیورسٹی، جو آسٹریلیا کی ایک ممتاز یونیورسٹی ہے، ایسی پہلی غیر ملکی یونیورسٹی بن گئی ہے جس نے گجرات میں گفٹ سٹی کے مقام پرگفٹ- آئی ایف ایس سی میں اپنا پہلا بین الاقوامی برانچ کیمپس قائم کرنے کی غرض سے انٹرنیشنل فنانشل سروسز سینٹرز اتھارٹی  کی منظوری حاصل کی ہے۔
خزانہ اور کارپوریٹ امور کی مرکزی وزیر محترمہ نرملا سیتا رمن نے مالی سال 23-2022کے مرکزی بجٹ میں اعلان کیا تھا کہ ‘‘عالمی معیار کی غیر ملکی یونیورسٹیوں اور اداروں کو گفٹ سٹی میں فنانشل مینجمنٹ، فن ٹیک، سائنس، ٹیکنالوجی، انجینئرنگ اور ریاضی کے کورسز پیش کرنے کی اجازت دی جائے گی،جو ملک کی قواعد وضوابط سے مبراہوں گی تاکہ مالیاتی خدمات اور ٹیکنالوجی کے لیے اعلیٰ درجے کے انسانی وسائل کی دستیابی میں سہولت فراہم کی جاسکے ۔
آئی ایف ایس سی اے کو جو کہ ہندوستان میں آئی ایف ایس سیز کے لیے ایک یکساں مالیاتی ریگولیٹر ہے، اکتوبر 2022 میں آئی ایف ایس سی اے  کے ضوابط، 2022 کو نوٹیفائی کیا تھا۔ جس کو دنیا بھر کی معروف غیر ملکی یونیورسٹیوں سے حوصلہ افزا ردعمل ملا ہے۔
آئی ایف ایس سی اے نےگفٹ سٹی کمپنی لمیٹڈ کے ذریعے قائم کردہ ماہرین کی کمیٹی کی سفارش کی بنیاد پر ڈیکن یونیورسٹی کو اپنی اصولی منظوری دی ہے۔ اس منظوری کی وجہ سے، ڈیکن یونیورسٹی، ہندوستانی اور غیر ملکی دونوں طلباء کو گفٹ آئی ایف ایس سی اے میں سائنس، ٹیکنالوجی، انجینئرنگ، ریاضی اور مالیاتی انتظام کے شعبوں میں وہی ڈگری کورسز پیش کر سکے گی جو وہ آسٹریلیامیں پیش کرتی ہے۔ بھارت میں پیش کی جانے والی ڈگری گھریلو دائرہ اختیار میں پیش کی جانے والی ڈگری جیسی یا اس کے مماثل ہو گی۔
گفٹ آئی ایف ایس سی میں عالمی معیار کے تعلیمی اداروں کے قیام کی بدولت ایک مستحکم توسیعی ماحولیاتی نظام کو فروغ دینے اور گفٹ سٹی سے باہر کام کرنے والے مالیاتی اداروں کو اعلیٰ درجے کے انسانی وسائل مہیا کرنے میں مددملے گی۔ یہ اکیڈمی اور صنعت کے درمیان گہرے تعاون کو بھی فروغ دے گا جس کے نتیجے میں مالی اختراعات سامنے آئیں گی۔
توقع ہے کہ پہلی غیر ملکی یونیورسٹی کا گفٹ آئی ایف ایس سی اے میں داخلہ ،عالمی شہرت کے حامل ایسے کئی اور اداروں کے لیے اب تک موصول ہونے والی دلچسپی کے اظہار کی پیروی کرنے کا مرحلہ طے کرے گا۔
آئی ایف ایس سی اے کے چیئرپرسن جناب انجیتی سری نواس، نے کہا کہ،‘‘ہندوستان کے اندر عالمی معیار کی تعلیم  دستیاب کرانے کے علاوہ، یہ توقع بھی کی جاتی ہے کہ بین الاقوامی روزگار کے زیادہ مواقع والے طلباء کے لیے یہ بہت کم لاگت والا اورزبردست قدرقیمت کاحا مل ادارہ ثابت ہوگا۔ یہ دنیا کے تمام حصوں سے طلباء کو راغب کرتے ہوئے گفٹ آئی ایف ایس سی اے کی زیادہ سے زیادہ عالم کاری کا باعث بنے گا۔